Arbovirus
Arbovirus est ullum e grege virorum, quae a vectoribus arthropodis transmittuntur. Verbum arbovirus, in usu in multis linguis, est acronymum ARthropod-BOrne virus, locutionis Anglicae. Indicia infectionis arboviri plerumque a tribus ad quindecim dies post ictum videntur, tresque vel quattuor dies durant. Usitatissimae infectionis proprietates clinicae sunt febris, capitis dolor, et malaise, sed encephalitis et febris haemorrhagica etiam fieri possunt. Verbum vicissim tibovirus (a TIck-BOrne virus) aliquando adhibetur ad vira describenda, quae ab ixodidis, parasitiformibus classis arachnidorum, transmittuntur.